महिलाओं ने जाने अपने कानूनी अधिकार
बोकारो | जामगोड़ियासामुदायिक भवन में रविवार को कानूनी जागरूकता कार्यक्रम का आयोजन किया गया। कार्यक्रम में अधिवक्ता मीतू मेहता ने महिलाओं को उनके कानूनी अधिकार के साथ स्वावलंबी होने के गुर बताए। उन्होंने बताया कि सरकार उनके लिए कई सारी योजनाएं चला रही हैं, उसे जानने और अपने अधिकार को समझने की जरूरत है। मेहता ने महिलाओं को घरेलू हिंसा, छेड़छाड़ और सम्मान की रक्षा संबंधी कानून की भी जानकारी दी। उन्होंने बताया कि जब तक वे अपने अधिकार के बारे में वह नहीं जानेंगी, इसके खिलाफ आवाज नहीं उठाएंगी, लोगों उनके अधिकारों का हनन करते रहेंगे। कार्यक्रम में जामगोड़िया, डोमाटांड़ और सोलागीडीह की 250 से ज्यादा महिलाओं ने हिस्सा लिया।
hin_Deva hin_Deva